työpaikan liikkumiskysely

Malli työpaikalla toteutettavasta liikkumiskyselystä

Liikkumisen ohjaus vantaalaisissa yrityksissä -hanke 8/2022

Kuva, joka sisältää kohteen teksti, clipart-kuva

Kuvaus luotu automaattisestiSisällysluettelo

[johdanto 3](#_Toc113279234)

[liikkumiskyselyn runko 4](#_Toc113279235)

[Kyselyn johdanto 4](#_Toc113279236)

[Taustatiedot 4](#_Toc113279237)

[Työ ja työmatkat 5](#_Toc113279238)

[Kulkutavat 6](#_Toc113279239)

[Työpaikan olosuhteet ja toimenpiteet 9](#_Toc113279240)

Julkaisija  
Vantaan kaupunki, ympäristökeskus  
08/2022

# johdanto

Kestävän työmatkaliikkumisen edistämistyö kannattaa aloittaa työpaikalla kartoittamalla henkilöstön liikkumistottumuksia liikkumiskyselyllä. Liikkumiskyselyssä selvitetään tyypillisesti vastaajan taustatiedot sekä työhön liittyviä perustietoja, kuten työnluonne, työajat ja työmatkan pituus. Nykyisten kulkutapojen lisäksi liikkumiskyselyssä kannattaa selvittää vaihtoehtoisten kulkumuotojen potentiaalia ja käytön esteitä, työasiamatkojen kulkutapoja sekä asenteita ja tyytyväisyyttä työpaikan olosuhteisiin.

Liikkumiskysely toimii tyypillisesti pohjana työpaikan liikkumissuunnitelman laatimiselle. Liikkumissuunnitelman tarkoituksena on vaikuttaa henkilöstön liikkumisen turvallisuuteen sekä edistää terveyttä ja työhyvinvointia. Kävelyä, pyöräilyä ja joukkoliikennettä suosimalla vaikutetaan myös ympäristö- ja vastuullisuusnäkökulmiin, kun melu ja saasteet vähenevät paikallisesti ja tarve autonomistamiselle vähenee. Kyselyn tuloksia voi hyödyntää myös kevyemmin esimerkiksi tunnistamalla vastauksista erityistä tyytymättömyyttä aiheuttavat kohdat ja puuttumalla niihin.

Tätä liikkumiskyselyä hyödynnettiin Vantaan kaupungin hankkeessa *Liikkumisen ohjaus vantaalaisissa yrityksissä* keväällä 2022, jota rahoitti Traficom. Liikkumiskyselyn laati yhteistyössä Vantaan kaupunki ja Ramboll Finland Oy.

Kyselyrunko sisältää mallin kyselyn johdannosta sekä 22 varsinaista kysymystä. Kysymykset ovat pääasiassa monivalintakysymyksiä. Kyselyä voi vapaasti kopioida ja hyödyntää oman liikkumiskyselyn pohjana.

Lisätietoja: [ymparistokeskus@vantaa.fi](mailto:ymparistokeskus@vantaa.fi).

# liikkumiskyselyn runko

## Kyselyn johdanto

*Tervetuloa vastaamaan henkilöstön liikkumiskyselyyn!*

Tällä kyselyllä kartoitetaan työntekijöiden kulkutapoja työ- ja työasiamatkoilla. Kysely liittyy Vantaan kaupungin hankkeeseen, jossa etsitään keinoja lisätä kestävien kulkutapojen osuutta.

Vastaathan kyselyyn riippumatta siitä, miten kaukana työpaikasta asut tai miten kuljet töihin. Tarvitsemme koko henkilöstön apua saadaksemme kuvan nykyisestä liikkumisesta ja ideoita siihen, miten työnantaja voi tukea kestävien kulkutapojen valintaa työ- ja työasiamatkoilla.

Kestävällä liikkumisella tarkoitetaan tässä kävelyä, pyöräilyä, joukkoliikennettä ja kimppakyytejä. Myös automatkojen kestävyyttä voidaan lisätä käyttämällä esimerkiksi sähköautoa tai yhteiskäyttöautoa.

Kyselyssä kartoitetaan nykytilannetta pandemian laantumisen jälkeen.

Kaikki vastaukset tallentuvat nimettöminä ja tulokset raportoidaan niin, ettei yksittäisiä vastaajia voi tunnistaa. Kyselyn täyttämiseen menee noin 10 minuuttia.

Kyselyn toteuttaa Ramboll Finland Oy Vantaan kaupungin toimeksiannosta. Ramboll toteuttaa korkeatasoista henkilötietojen suojaa. Tällä kyselyllä kerätään seuraavia henkilötietoja: työnantajaorganisaatio, ikä, postinumero ja sukupuoli. Ramboll käsittelee projektin toteuttamiseksi tarvittavia henkilötietoja sovellettavan tietosuojalainsäädännön, erityisesti EU:n yleisen tietosuoja-asetuksen (Asetus (EU) 2016/679) mukaisesti.

Lämpimät kiitokset vastauksestasi jo etukäteen!

## Taustatiedot

1. **Työnantajasi/työyksikkösi nimi**

* x
* x
* x

1. **Ikäsi**

* alle 25 v.
* 25–34 v.
* 35–44 v.
* 45–54 v.
* 55–64 v.
* 65 v. tai vanhempi

1. **Sukupuolesi**

* nainen
* mies
* muu
* en halua sanoa

1. **Montako henkeä taloudessasi asuu yhteensä, sinä itse mukaan lukien?**

* 1
* 2
* 3
* 4
* 5
* 6 tai enemmän

1. **Montako autoa taloudessasi on käytössä?**

* 0
* 1
* 2
* 3 tai enemmän

1. **Mikä on asuinpaikkasi postinumero?**

## Työ ja työmatkat

1. **Kuinka pitkä on kotisi ja työpaikkasi välinen matka yhteen suuntaan?**

* Alle 1 km
* 1–3 km
* 3,1–5 km
* 5,1–10 km
* 10,1–20 km
* 20,1–50 km
* Yli 50 km

1. **Millainen on pääasiallinen työaikasi?**

* Säännöllinen päivätyö, kokopäiväinen
* Säännöllinen päivätyö, osa-aikainen / lyhennetty työpäivä
* Vuorotyö ilman yövuoroja
* Kolmivuorotyö (sis. yövuoroja)
* Epäsäännöllinen työaika
* Muu

1. **Entä työsi fyysinen kuormittavuus?**

* Kevyt toimistotyö (istumatyö)
* Seisomista ja kävelyä mutta ei nostelua
* Fyysisesti kuormittava työ, sisältää nostelua

1. **Kuinka monta kertaa kuljet työpaikalle keskimäärin viikossa?**

* 0
* 1–2
* 3–4
* 5 tai enemmän

1. **Joudutko yleensä poikkeamaan jossain meno- tai tulomatkalla töihin?**

* En
* Kyllä, vien perheenjäseniä esim. hoitopaikkaan, kouluun tai töihin
* Kyllä, kuljen kimppakyydillä
* Kyllä, jokin muu syy

## Kulkutavat

1. **Miten kuljet tavallisesti töihin sulan maan aikana (keväästä syksyyn)? Valitse 1–2 pääasiallista kulkumuotoa.**

* Henkilöautolla kuljettajana
* Henkilöautolla matkustajana
* Bussilla
* Junalla
* Kävellen
* Pyörällä
* Jollain muulla tavoin

1. **Miten kuljet tavallisesti töihin talvikaudella? Valitse 1–2 pääasiallista kulkumuotoa.**

* Henkilöautolla kuljettajana
* Henkilöautolla matkustajana
* Bussilla
* Junalla
* Kävellen
* Pyörällä
* Jollain muulla tavoin

1. **Kuinka helposti voisit tehdä kodin ja työpaikan väliset matkasi seuraavilla kulkutavoilla?** *Valikko jokaisen kulkutavan kohdalla: käytän jo tätä kulkutapaa / hyvin helposti / on mahdollinen vaihtoehto / vaikeaa tai mahdotonta / en osaa sanoa*

* Henkilöautolla kuljettajana
* Henkilöautolla matkustajana
* Bussilla
* Junalla
* Kävellen
* Pyörällä keväästä syksyyn
* Pyörällä ympäri vuoden

1. **Jos et kulje töihin kävellen tai pyörällä (kokonaan tai osittain), miksi et? Valitse 1–3 tärkeintä syytä.**

* Omalla autolla kulkeminen on helpointa / miellyttävintä
* Tarvitsen autoa työpäivän aikana (työasiamatkat)
* Tarvitsen autoa työvälineiden kuljettamiseen
* Tarvitsen autoa ennen työpäivää tai sen jälkeen (esim. jonkun toisen kuljettaminen, kaupassakäynti)
* Matka on liian pitkä kävellä tai pyöräillä
* Matka kestää liian kauan kävellen tai pyörällä
* Sääolosuhteet
* Autolle on parkkipaikka työpaikalla
* Joukkoliikenteellä kulkeminen on helpointa / miellyttävintä
* Joukkoliikenteen yhteydet ovat hyvät
* Pyöräpysäköinti työpaikalla on puutteellista tai turvatonta
* Työmatka ei ole turvallinen kävellä tai pyöräillä
* Puku- ja suihkutilat työpaikalla ovat puutteelliset
* Terveydellinen syy
* En omista polkupyörää
* Kuljen kimppakyydillä
* Olen lähinnä etätöissä
* Muu syy
* En osaa sanoa

1. **Jos et kulje töihin joukkoliikenteellä (kokonaan tai osittain), miksi et? Valitse 1–3 tärkeintä syytä.**

* Omalla autolla kulkeminen on helpointa / miellyttävintä
* Tarvitsen autoa työpäivän aikana (työasiamatkat)
* Tarvitsen autoa työvälineiden kuljettamiseen
* Tarvitsen autoa ennen työpäivää tai sen jälkeen (esim. jonkun toisen kuljettaminen, kaupassakäynti)
* Kävely tai pyöräily on helpointa
* Haluan kävellä tai pyöräillä liikunnan vuoksi
* Joukkoliikenneyhteyttä ei ole
* Pysäkki tai asema on liian kaukana
* Joukkoliikenteen aikataulut eivät sovi minulle
* Matka joukkoliikenteellä kestää liian kauan
* Vaihdot joukkoliikennevälineestä toiseen ovat hankalia
* Liityntäpysäköintimahdollisuus autolle tai pyörälle on huono
* Joukkoliikenne on liian kallista
* Joukkoliikenteellä kulkeminen on epämukavaa tai turvatonta
* Joukkoliikenne on epäluotettavaa
* Terveydellinen syy
* Kuljen kimppakyydillä
* Olen lähinnä etätöissä
* Muu syy
* En osaa sanoa

1. **Sisältyykö työhösi matkustamista työajalla (ns. työasiamatkoja)?**

* Ei
* Kyllä, 4–7 päivänä viikossa
* Kyllä, 1–3 päivänä viikossa
* Kyllä, 1–3 kertaa kuussa
* Kyllä, harvemmin kuin kerran kuussa

*Jos muu kuin Ei ->* **Valitse 1–2 kulkutapaa, joita käytät useimmiten työasiamatkoilla.**

* Henkilöauto kuljettajana
* Henkilöauto matkustajana
* Kuorma- tai pakettiauto
* Taksi
* Bussi
* Juna
* Lentokone
* Kävely
* Pyöräily
* Muu kulkutapa

1. **Haluaisitko lisätä kestävien kulkutapojen osuutta työ- ja työasiamatkoillasi, jos se olisi mahdollista?**

* Kyllä
* En
* Liikun jo pääasiassa kestävillä kulkutavoilla
* En osaa sanoa

*Jos kyllä*: **Mistä syystä? Voit valita yhden tai useamman vaihtoehdon.**

* Kustannussäästöt
* Oman terveyden ylläpito / arkiliikunnan lisääminen
* Työstä palautuminen
* Ulkoilu ja virkistys
* Hiilidioksidipäästöjen vähentäminen ja muut ympäristösyyt
* Autopysäköinnin haasteet (esim. parkkipaikkaa ei tarjolla)
* Autoiluun liittyvät haasteet (esim. ruuhkien välttäminen)
* Muu syy
* En osaa sanoa

## Työpaikan olosuhteet ja toimenpiteet

1. **Mitä mieltä olet seuraavista väittämistä?** *(samaa mieltä / jokseenkin samaa mieltä / ei samaa eikä eri mieltä / jokseenkin eri mieltä / eri mieltä)*

* Työpaikallani on kestävään liikkumiseen kannustava ilmapiiri
* Työpaikkani säännöt, ohjeet ja käytännöt edistävät kestävää liikkumista
* Työnantajan tulisi tukea työntekijöiden kestävää liikkumista

1. **Kuinka tyytyväinen olet seuraaviin työpaikkasi olosuhteisiin?** *(erittäin tyytyväinen / melko tyytyväinen / en tyytyväinen enkä tyytymätön / melko tyytymätön / erittäin tyytymätön / en osaa sanoa)*

* Autopysäköinti (esim. sijainti, paikkamäärä)
* Autopysäköinnin hinta
* Pyöräpysäköinti (esim. sijainti, paikkamäärä, lukitusmahdollisuus)
* Puku- ja suihkutilat
* Vaatteiden ja varusteiden säilytys
* Sähköauton latausmahdollisuus
* Sähköpyörän latausmahdollisuus
* Tiedotus joukkoliikenteen aikatauluista

1. **Käytätkö tai oletko kiinnostunut käyttämään seuraavia palveluita työmatkaliikkumiseen liittyen?** *(käytän jo nykyisin / erittäin kiinnostunut / melko kiinnostunut / en osaa sanoa / en juurikaan kiinnostunut / en lainkaan kiinnostunut)*

* Joukkoliikenteen työsuhdematkalippuetu
* Työsuhdepyörä omaan käyttöön
* Työnantajan järjestämä pyörähuolto tai varusteet
* Työpaikan sisäinen kimppakyytijärjestelmä
* Yhteiskäyttöinen auto työasiamatkoille
* Lainattavat polkupyörät työasiamatkoille
* Lainattavat sähköavusteiset pyörät työasiamatkoille
* Kaupunkipyörät työpaikan lähistöllä

1. **Miten liikkumisen olosuhteita kotisi ja työpaikkasi välisellä matkalla voisi mielestäsi parantaa?** *Avovastaus*

*Kiitos vastaamisesta!*